ಪತ್ನಿಯಿಂದ ಅತೀವ ಹಿಂಸೆ, ಶಿಖರ್‌ ಧವನ್‌ ವಿಚ್ಛೇದನಕ್ಕೆ ಒಪ್ಪಿಗೆ ನೀಡಿದ ದೆಹಲಿ ಕೋರ್ಟ್‌! ಪತ್ನಿಯಿಂದ ಅತೀವ ಹಿಂಸೆಗೆ ಒಳಗಾದ ಹಿನ್ನಲೆಯಲ್ಲಿ ಟೀಮ್‌ ಇಂಡಿಯಾ ಆರಂಭಿಕ ಆಟಗಾರ ಶಿಖರ್‌ ಧವನ್‌ಗೆ ವಿಚ್ಛೇದನ ಪಡೆದುಕೊಳ್ಳಲು ದೆಹಲಿ ಹೈಕೋರ್ಟ್‌ ಒಪ್ಪಿಗೆ ನೀಡಿದೆ ನವದೆಹಲಿ (ಅ.4):ದೆಹಲಿಯ ಕೌಟುಂಬಿಕ ನ್ಯಾಯಾಲಯವು ಕ್ರಿಕೆಟಿಗ ಶಿಖರ್ ಧವನ್‌ಗೆ ಪತ್ನಿ ಅಯೆಶಾ ಮುಖರ್ಜಿಯಿಂದ ವಿಚ್ಛೇದನ ನೀಡಿದ್ದು, ಪತ್ನಿಯಿಂದ ಧವನ್‌ ಮಾನಸಿಕ ಕ್ರೌರ್ಯಕ್ಕೆ ಒಳಗಾಗಿದ್ದಾರೆ ಎಂದು ಪರಿಗಣಿಸಿ ಬುಧವಾರ ವಿಚ್ಛೇದನ ನೀಡಿದೆ. ಜಡ್ಜ್ ಹರೀಶ್ ಕುಮಾರ್ ಅವರು ತಮ್ಮ ಪತ್ನಿಯ ವಿರುದ್ಧ ವಿಚ್ಛೇದನ ಅರ್ಜಿಯಲ್ಲಿ ಧವನ್ ಮಾಡಿದ ಎಲ್ಲಾ ಆರೋಪಗಳನ್ನು ಸ್ವೀಕರಿಸಿದರು. ಆಯೆಶಾ ಮುಖರ್ಜಿಯ ಮೇಲೆ ಧವನ್‌ ಹೊರಿಸಿದ್ದ ಆರೋಪವನ್ನು ಅವರು ತಿರಸ್ಕರಿಸಲಿಲ್ಲ ಹಾಗೂ ತನ್ನನ್ನು ತಾನು ಸಮರ್ಥಿಸಿಕೊಳ್ಳಲು ವಿಫಲರಾದರು. ತನ್ನ ಏಕೈಕ ಪುತ್ರನಿಂದ ವರ್ಷಗಟ್ಟಲೆ ಪ್ರತ್ಯೇಕವಾಗಿ ವಾಸಿಸುವಂತೆ ಒತ್ತಾಯಿಸಿ ಪತ್ನಿ ಧವನ್‌ನನ್ನು ಮಾನಸಿಕ ಯಾತನೆಗೆ ಒಳಪಡಿಸಿದ್ದಾಳೆ ಎಂದು ನ್ಯಾಯಾಧೀಶರು ಅಭಿಪ್ರಾಯಪಟ್ಟಿದ್ದಾರೆ. ದಂಪತಿಯ ಮಗನ ಶಾಶ್ವತ ಕಸ್ಟಡಿಗೆ ಸಂಬಂಧಿಸಿದ ಯಾವುದೇ ಆದೇಶವನ್ನು ನೀಡಲು ನಿರಾಕರಿಸಿದ ನ್ಯಾಯಾಲಯವು ಧವನ್‌ಗೆ ಭಾರತ ಮತ್ತು ಆಸ್ಟ್ರೇಲಿಯಾದಲ್ಲಿ ಸೂಕ್ತ ಅವಧಿಗೆ ತನ್ನ ಮಗನನ್ನು ಭೇಟಿ ಮಾಡಲು ಮತ್ತು ವೀಡಿಯೊ ಕರೆ ಮೂಲಕ ಅವರೊಂದಿಗೆ ಚಾಟ್ ಮಾಡಲು ಭೇಟಿ ನೀಡುವ ಹಕ್ಕುಗಳನ್ನು ನೀಡಿದೆ. ಒಂದು ವರ್ಷದಲ್ಲಿ ಕನಿಷ್ಠ ಅರ್ಧದಷ್ಟು ಶಾಲಾ ರಜೆಯ ಅವಧಿಯವರೆಗೆ ಧವನ್ ಮತ್ತು ಅವರ ಕುಟುಂಬ ಸದಸ್ಯರೊಂದಿಗೆ ರಾತ್ರಿಯ ತಂಗುವಿಕೆ ಸೇರಿದಂತೆ ಭೇಟಿಯ ಉದ್ದೇಶಕ್ಕಾಗಿ ಮಗುವನ್ನು ಭಾರತಕ್ಕೆ ಕರೆತರುವಂತೆ ನ್ಯಾಯಾಲಯವು ಆಯೆಶಾಗೆ ಆದೇಶಿಸಿದೆ. "ಅರ್ಜಿದಾರರು ಪ್ರತಿಷ್ಠಿತ ಅಂತರಾಷ್ಟ್ರೀಯ ಕ್ರಿಕೆಟಿಗರಾಗಿರುವುದರಿಂದ ಮತ್ತು ರಾಷ್ಟ್ರದ ಹೆಮ್ಮೆಯಾಗಿರುವುದರಿಂದ, ಅರ್ಜಿದಾರರು ಭಾರತ ಕೇಂದ್ರ ಸರ್ಕಾರವನ್ನು ಸಂಪರ್ಕಿಸಿದರೆ, ಅಪ್ರಾಪ್ತ ಮಗನ ಭೇಟಿ/ಪಾಲನೆಯ ಸಮಸ್ಯೆಯನ್ನು ಆಸ್ಟ್ರೇಲಿಯಾದಲ್ಲಿರುವ ಅವರ ಮಗನೊಂದಿಗೆ ಸಂಪರ್ಕಿಸಲು ಸಹಾಯ ಮಾಡಲು ವಿನಂತಿಸಲಾಗಿದೆ ಎಂದು ಕೋರ್ಟ್‌ ತಿಳಿಸಿದೆ. ಸಚಿನ್‌ ತೆಂಡುಲ್ಕರ್‌-ಶಿಖರ್‌ ಧವನ್‌: ಟೀ ಇಂಡಿಯಾ ಕ್ರಿಕೆಟಿಗರು ಮತ್ತು ಮಕ್ಕಳ ಇಂಟ್ರೆಸ್ಟಿಂಗ್ ಮಾಹಿತಿ ಧವನ್‌ ತಮ್ಮ ಅರ್ಜಿಯಲ್ಲಿ ಪತ್ನಿ ಆರಂಭದಲ್ಲಿ ಅವರೊಂದಗೆ ಭಾರತದಲ್ಲಿ ವಾಸ ಮಾಡುವುದಾಗಿ ಹೇಳಿದ್ದರು. ಆದರೆ, ಮೊದಲ ಪತಿಯಿಂದ ಇಬ್ಬರು ಹೆಣ್ಣುಮಕ್ಕಳನ್ನು ಹೊಂದಿರುವ ಅಯೇಶಾ ಮುಖರ್ಜಿ ತನ್ನ ಮಾಜಿ ಪತಿಗೂ ಈ ವಿಚಾರದಲ್ಲಿ ಕೋರ್ಟ್‌ನ ಬದ್ಧತೆಯಲ್ಲಿದ್ದಾಳೆ. ಇದರಿಂದಾಗಿ ಆಕೆ ಭಾರತದಲ್ಲಿ ವಾಸ ಮಾಡಲು ಸಾಧ್ಯವಾಗಲಿಲ್ಲ. ಮಾಜಿ ಪತಿಗೆ ಬದ್ಧಳಾಗಿರುವ ಆಯೆಶಾ ಮುಖರ್ಜಿ, ಇಬ್ಬರು ಹೆಣ್ಣು ಮಕ್ಕಳು ಹಾಗೂ ತನ್ನೊಂದಿಗೆ ಹೊಂದಿರುವ ಪುತ್ರ ಜೋರಾವರ್‌ನೊಂದಿಗೆ ಆಸ್ಟ್ರೇಲಿಯಾದಲ್ಲಿ ವಾಸವಾಗಿದ್ದಾಳೆ ಎಂದು ತಿಳಿಸಿದ್ದರು. ಅರ್ಜೆಂಟ್‌ಅಲ್ಲಿ ಓಡಿಬಂದ ರಶ್ಮಿಕಾ ಮಂದಣ್ಣ, 'ಕಾಲು ನೋಡ್ಕೊಳ್ಳಿ..' ಅಂತಾ ಹೇಳಿದ್ಧೇಕೆ ಫ್ಯಾನ್ಸ್‌?